Komission päätös, annettu 13 päivänä joulukuuta 2019, Euroopan unionin tapahtumalokin (EUTL) keskusvalvojan ohjeistamisesta merkitsemään Euroopan unionin tapahtumalokiin Alankomaiden, Italian, Itävallan, Kreikan, Liettuan, Puolan, Ranskan, Romanian, Ruotsin, Saksan, Slovakian, Slovenian, Tanskan, Tšekin, Unkarin, Viron ja Yhdistyneen kuningaskunnan kansallisiin jakosuunnitelmataulukoihin tehdyt muutokset

(2020/C 50/01)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1),

ottaa huomioon Euroopan parlamentin ja neuvoston direktiivin 2003/87/EY ja Euroopan parlamentin ja neuvoston päätösten N:o 280/2004/EY ja N:o 406/2009/EY mukaisen unionin rekisterin perustamisesta ja komission asetusten (EU) N:o 920/2010 ja (EU) N:o 1193/2011 kumoamisesta 2 päivänä toukokuuta 2013 annetun komission asetuksen (EU) N:o 389/2013 (2) ja erityisesti sen 52 artiklan 2 kohdan toisen alakohdan,

sekä katsoo seuraavaa:

(1) Komissio antoi 27 päivänä huhtikuuta 2011 päätöksen 2011/278/EU (3), jossa määritetään direktiivin 2003/87/EY 10 a artiklan mukaisesti unionin laajuiset siirtymäsäännökset päästöoikeuksien yhdenmukaistettua maksutta tapahtuvaa jakoa varten.

(2) Komissio antoi 5 päivänä syyskuuta 2013 päätöksen 2013/448/EU (4) kansallisista täytäntöönpanotoimenpiteistä kasvihuonekaasujen päästöoikeuksien jakamiseksi maksutta siirtymäaikana kaudella 2013–2020.

(3) Komissio muutti päätöksellä 2014/9/EU (5) päätöksiä 2010/2/EU (6) ja 2011/278/EU niiden toimialojen tai toimialojen osien luettelon osalta, joiden katsotaan olevan alttiita merkittävälle hiilivuodon riskille, jäljempänä ’hiilivuotoluettelo’.

(4) Komissio ohjeisti päätöksillä C(2013) 9281 (7), C(2014) 123 (8), C(2014) 674 (9) ja C(2014) 1167 (10) Euroopan unionin tapahtumalokin (EUTL) keskusvalvojan merkitsemään Alankomaiden, Belgian, Bulgarian, Espanjan, Irlannin, Italian, Itävallan, Kreikan, Kroatian, Kyproksen, Latvian, Liettuan, Luxemburgin, Portugalin, Puolan, Ranskan, Romanian, Ruotsin, Saksan, Slovakian, Slovenian, Suomen, Tanskan, Tšekin, Unkarin, Viron ja Yhdistyneen kuningaskunnan kansalliset jakosuunnitelmataulukot ja tarkistetut kansalliset jakosuunnitelmataulukot Euroopan unionin tapahtumalokiin.

(5) Tšekki ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 30 päivänä lokakuuta 2019 päivätyllä kirjeellä jakosuunnitelmataulukkonsa muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(6) Tanska ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 29 päivänä lokakuuta 2019 päivätyllä kirjeellä jakosuunnitelmataulukkonsa muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(7) Saksa ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 21 päivänä lokakuuta 2019 ja 1 päivänä marraskuuta 2019 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(8) Viro ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 31 päivänä lokakuuta 2019 päivätyllä kirjeellä sen jakosuunnitelmataulukkoon tehdyistä muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(9) Kreikka ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 24 päivänä lokakuuta 2019 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(10) Ranska ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 31 päivänä lokakuuta 2019 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(11) Italia ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 28 päivänä lokakuuta 2019 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(12) Liettua ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 10 päivänä lokakuuta 2019 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(13) Unkari ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 25 päivänä lokakuuta 2019 ja 29 päivänä lokakuuta 2019 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(14) Alankomaat ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 8 päivänä lokakuuta 2019 ja 18 päivänä lokakuuta 2019 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(15) Itävalta ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 4 päivänä marraskuuta 2019 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(16) Puola ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 1 päivänä elokuuta 2019, 28 päivänä elokuuta 2019, 23 päivänä syyskuuta 2019, 4 päivänä lokakuuta 2019 ja 8 päivänä marraskuuta 2019 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(17) Romania ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 4 päivänä marraskuuta 2019 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(18) Slovenia ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 29 päivänä heinäkuuta 2019 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(19) Slovakia ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 26 päivänä syyskuuta 2019 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(20) Ruotsi ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 20 päivänä elokuuta 2019 ja 7 päivänä marraskuuta 2019 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(21) Yhdistynyt kuningaskunta ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 25 päivänä heinäkuuta 2019, 14 päivänä lokakuuta 2019, 25 päivänä lokakuuta 2019 ja 20 päivänä marraskuuta 2019 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(22) Asetuksen (EU) 389/2013 41 artiklan 4 kohdan nojalla päästöoikeuksissa, jotka luodaan Yhdistyneen kuningaskunnan kansallisen jakosuunnitelmataulukon mukaisesti, on oltava maatunnus, ja niiden on oltava eroteltavissa luomisvuoden perusteella sitä päivää seuraavaan päivään, jona molemmat erosopimukseen liittyvät ratifioimisasiakirjat talletetaan. Kyseisen asetuksen 67 artiklan 4 kohdan mukaisesti tällaisia päästöoikeuksia ei voida palauttaa. Komissio keskeytti tilapäisesti 17 päivänä joulukuuta 2018 (11) tekemällään päätöksellä ilmaisjakoa, huutokauppaa ja kansainvälisten hyvitysten vaihtoa koskevien prosessien hyväksymisen Yhdistyneen kuningaskunnan osalta Euroopan unionin tapahtumalokissa.

(23) Komissio katsoo, että Alankomaiden, Italian, Itävallan, Kreikan, Liettuan, Puolan, Ranskan, Romanian, Ruotsin, Saksan, Slovakian, Slovenian, Tanskan, Tšekin, Unkarin, Viron ja Yhdistyneen kuningaskunnan kansallisiin jakosuunnitelmataulukoihin tehdyt ilmoitetut muutokset ovat päätöksen 2011/278/EU mukaisia. Euroopan unionin tapahtumalokin (EUTL) keskusvalvojaa olisi sen vuoksi ohjeistettava merkitsemään nämä muutokset Euroopan unionin tapahtumalokiin,

ON PÄÄTTÄNYT SEURAAVAA:

Ainoa artikla Euroopan unionin tapahtumalokin (EUTL) keskusvalvojan on merkittävä Euroopan unionin tapahtumalokiin liitteissä I–XVII esitettyihin Alankomaiden, Italian, Itävallan, Kreikan, Liettuan, Puolan, Ranskan, Romanian, Ruotsin, Saksan, Slovakian, Slovenian, Tanskan, Tšekin, Unkarin, Viron ja Yhdistyneen kuningaskunnan kansallisiin jakosuunnitelmataulukoihin tehdyt muutokset.

Tehty Brysselissä 13 päivänä joulukuuta 2019. Komission puolesta Frans TIMMERMANS Johtava varapuheenjohtaja

(1) EUVL L 275, 25.10.2003, s. 32.

(2) EUVL L 122, 3.5.2013, s. 1.

(3) Komission päätös 2011/278/EU, annettu 27 päivänä huhtikuuta 2011, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 130, 17.5.2011, s. 1).

(4) Komission päätös 2013/448/EU, annettu 5 päivänä syyskuuta 2013, Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä päästöoikeuksien jakamiseksi maksutta siirtymäaikana (EUVL L 240, 7.9.2013, s. 27).

(5) Komission päätös 2014/9/EU, annettu 18 päivänä joulukuuta 2013, päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille (EUVL L 9, 14.1.2014, s. 9).

(6) Komission päätös 2010/2/EU, annettu 24 päivänä joulukuuta 2009, luettelon laatimisesta Euroopan parlamentin ja neuvoston direktiivin 2003/87/EY nojalla niistä toimialoista ja toimialojen osista, joiden katsotaan olevan alttiita merkittävälle hiilivuodon riskille (EUVL L 1, 5.1.2010, s. 10).

(7) Commission Decision C(2013) 9281 of 18 December 2013 on instructing the Central Administrator of the European Union Transaction Log to enter the national allocation tables of Austria, Greece, Ireland, Latvia, the Netherlands, Portugal, Sweden and the United Kingdom into the European Union Transaction Log.

(8) Commission Decision C(2014) 123 of 17 January 2014 on instructing the Central Administrator of the European Union Transaction Log to enter the national allocation tables of the Czech Republic, Denmark, France, Lithuania, Hungary and Slovakia into the European Union Transaction Log.

(9) Commission Decision C(2014) 674 of 12 February 2014 on instructing the Central Administrator of the European Union Transaction Log to enter the national allocation tables of Belgium, Germany, Estonia, Luxemburg, Slovenia and Finland into the European Union Transaction Log.

(10) Commission Decision C(2014) 1167 of 26 February 2014 on instructing the Central Administrator of the European Union Transaction Log to enter the national allocation tables of Bulgaria, Spain, Croatia, Italy, Cyprus, Latvia, Poland, Romania and the United Kingdom into the European Union Transaction Log.

(11) C(2018) 8707: Commission Decision of 17. joulukuuta 2018 on instructing the central administrator to temporarily suspend the acceptance by the European Union Transaction Log of relevant processes for the United Kingdom relating to free allocation, auctioning and the exchange of international credits